Vegana suŝio

Vegana suŝio estas suŝio kiu ne enhavas fiŝaĵon aŭ alian bestan produkton. Ĝi povas esti farita el ingrediencoj kiel avokado, kukumo, fungoj, aŭ tempeo.Kirkova, Deni. 2016. "Vegan sushi: Where to get the best plant-based Japanese food in the UK". Metro. 

La ĉefa tradicia formo de vegetara suŝio estas la stilo futomaki. Ĝi aperis dum la Epoko de Edo en Kansajo, kie oni komencis uzi ovaĵon aŭ veganajn ingrediencojn kiel kampyō (longaj, maldikaj pecoj de lagenario) en suŝio anstataŭ fiŝaĵo. Raphael, Adam. 2025. "Futomaki Is A Traditional Sushi Roll With Deep Roots And Big Flavors" Chowhound. 

Vegana suŝio komencis evolui plu fine de la 20-a jarcento, plejparte en japanstilaj usonaj restoracioj, kunligita kun movado por daŭrigebla suŝio. Aparte grave rolis Miya's en New Haven (Konektikuto), restoracio de la ĉin-japan-usona kuiristo Bun Lai, kie en ĝia plej vegana momento 90% de la menueroj estis plantodevenaj. En 1995 Miya's inventis la batatan rulaĵon, kiu poste fariĝis populara vegana plado en ĉiaspecaj suŝiaj restoracioj tra la mondo.Kleiner, Matthew. 2019. "Sushi’s Role". Yale Daily News.  Ankaŭ ekzistas tute veganaj suŝiaj restoracioj, kiel Shizen en Sanfrancisko, kie la ĵurnalo San Francisco Chronicle rangigas ĝin en 2025 kiel la 99-a plej bona restoracio de la urbo. Vegana suŝio populariĝis ankaŭ en eŭropaj restoraciojReiher, Cornelia. 2023. "Negotiating authenticity: Berlin’s Japanese food producers and the vegan/vegetarian consumer". Food, Culture & Society 26(5).  kaj ekzistas en Japanujo, kvankam tie ĝi estas malpli konata ol eŭrop-stilaj veganaj manĝaĵoj.Thompson, Claire Elise. 2025. "Veganism has deep roots in Japan’s history. It’s beginning to resurface." Grist.  Nuntempe, hejme fareblaj receptoj por vegana suŝio inkludiĝas en multaj veganaj kaj ĝeneralaj kuirretejoj.Ekzemple Chooseveg

Iuj ingrediencoj povas esti uzataj por imiti la senton aŭ koloron de specifa fiŝaĵo (ekzemple, tomatoj havas similan firmecon kaj iuj aliaj legomoj havas similan koloron kiel tinusaĵo).Thomas, Madeleine. 2015. "Tomato bluefin? Eggplant eel? Sushi joins the faux meat trend". Grist. 

Referencoj

Kategorio:Vegana kuirarto
Kategorio:Rizaĵoj
Kategorio:Japana kuirarto